Perdebytjie en die Porche – Perdebytjie se nes
Posted on Augustus 6, 2019 deur perdebytjie
Ek het bietjie van ‘n stoute streep in my. Verlede week oppad iewers heen, jaag ‘n splinternuwe Porche Cayenne by my verby en laat my voel of besig is om parkering te soek. Ek is dadelik ergerlik en voel hoe die adrenalien begin pomp.
My klein karretjie het nogal krag onder die enjinkap…
en sonder om te dink wag ek my kans af. By die volgende rooi robot trek ek langs die vibrerende Porche in en loer so uit die kant van my donkerbril na die twee insittendes. Beslis twee windbolle met te veel geld en te min klas. Hulle sit en gesels en merk nie die skelm bejaarde dame langs hulle nie.
Toe die lig groen slaan, gee ek vet en trap die lepel diep weg. Ek bêre daardie Porche maklik met tien meter en dit lyk of hulle stilstaan.Moenie glo nie, die volgende oomblik dreun die aarde soos die Porche verby my skiet en my in petrolwalms laat stik…
Omdat ek nooit die spoedgrens oorskry nie, ry ek ewe preuts verder teen die regte spoed. Nodeloos om te sê, ek het nooit weer die Porche gesien nie. Ek kon nie help om so ‘n heerlike kekkellaggie by myselwers te lag nie.
Al wat ek weet, dit was dêm lekker!
(Toemaar manne, ek weet dis ‘n Alfa op my foto…kon nie ‘n foto van ‘n Porche kry nie)
67 Replies to “Perdebytjie en die Porche”
Augustus 6, 2019 om 1:43 nm
Dina, ek doen af en toe dieselfde, so ek skater nou heerlik vir jou!!!
Dit was so lekker!
Ik rij met een Hyundai i20 (toevallig ook een rode) en ben daar meer dan tevreden mee. Ik rij ook aan de maximaal toegelaten snelheid, en heb al die show niet nodig…
Augustus 6, 2019 om 1:53 nm
Op die ou end kom almal waar hulle wil wees, sonder al die vertoon!
Augustus 6, 2019 om 1:50 nm
Hahaha, dis of jy my afgeloer het. Ek het dit nou geniet. Ek doen dit met die trok met niks vermoedende motoriste langs my. Jy moet daai verontwaardigde gesigde sien as ‘n trok voor n mooi kar weg trek…
O jinne, ek sien daardie prentjie! Bondels met ‘n trok onder die arm vasgeknyp, wat wegtrek onder al die spoedvrate uit!
Ek wil nog vir my cowboy hoed kry vir as ek trok ry….
Augustus 6, 2019 om 1:54 nm
Sal beslis die prentjie voltooi!
Augustus 6, 2019 om 1:55 nm
Haha, jy hits my lekker aan
Augustus 6, 2019 om 1:58 nm
Ja… jy’s ‘n stoute kabouter!
Maar… dis hoe ek jou ken!!
Augustus 6, 2019 om 3:27 nm
Lekker goedkoop karretjie!
Augustus 6, 2019 om 6:31 nm
Ek dink mens kry die vroumens en die pram saam… teen daai prys!! 😉
Augustus 6, 2019 om 6:49 nm
Heel leuk Dina!
Augustus 6, 2019 om 3:18 nm
Dankie Bea… jong manne moenie mors met bejaarde dames nie!Daar is nog baie lewe in my.🤣🤣
Augustus 6, 2019 om 4:55 nm
Zo is het! Ongeveer drie jaar geleden schreef ik ongeveer ook zoiets!
Augustus 6, 2019 om 5:32 nm
Ek het nou daar gelees en kry eintlik lag oor hoeveel ons ervarings ooreenkom….testosteroon versus adrenalien en die uiteinde van die lekkerkry!
Augustus 6, 2019 om 6:48 nm
De gelijkenis viel me ook meteen op Dina! We hebben dezelfde manieren. Leuk is dat 😀
Mooi vhaaltje, zou hetzelfde gedaan hebben!
Augustus 6, 2019 om 3:17 nm
Dankie…dit was baie opwindend!
Augustus 6, 2019 om 2:22 nm
Daai foto van die Alfa is vals advertensie, daai een lyk asof dit beweeg en almal weet dat ‘n Alfa staan altyd stukkend langs die pad.
Toe ek begin werk het, het ek so ou rook-en-kook Ford gery, ok meestal gestoot…ek het ‘n ou Ford-rook-en-kook besit. Meeste van die perde onder die enjinkap het jare gelede reeds ontsnap, maar vanweë verskeie gate in die uitlaatpyp hy die ding erg gevaarlik geklink. Jy moes ook by ‘n verkeerslig die petrolpedaal liggies pomp om te keer dat die ding nie vrek nie (wat sou veroorsaak dat jy weer moet stoot), wat ander manne dan natuurlik as uitnodiging gesien het. Die res het min of meer verloop presies soos jy verduidelik het.
Augustus 6, 2019 om 3:16 nm
Hoe geniet ek nou jou vertelling! Perde wat ontsnap het..,kostelik!
Ek weet nou nie van Alfa wat altyd staan nie,maar dié een is seker gecut en paste!
Augustus 6, 2019 om 2:30 nm
Lag ek nou lekker. Het dit altyd op pad skool toe gedoen. En dan binne die spoed tot by die volgende robot gery. Omdat die mense so dooilik wegtrek. Die kinders het gereeld vir my gepreek ek gaan gevang word, ek jaag. Ek doen nie, kom net vinniger by die regte spoed uit. Terwyl hulle sukkel om wegtrek reg te kry. Lief daai gevoel. Net soos jy
Augustus 6, 2019 om 3:13 nm
Presies…ek kan verstaan dat mense vinnig wil jaag,veral as jy ‘n motor het met baie krag onder die “ bonnet”🤣
Augustus 6, 2019 om 3:36 nm
My CC het dit gehad
Augustus 6, 2019 om 2:59 nm
Dan is die ou Chev seker joune?
083 227 4091
Augustus 6, 2019 om 3:11 nm
Natuurlik!Jy moet sien hoe ek daai Porche gas gegee het met die Chev!
Augustus 6, 2019 om 4:31 nm
Met mijn Opel Mokka rijd ik meer dan snel genoeg. Zo’n snelheidsmaniak ben ik nu eenmaal niet.
Wel een mooi blogje dat je ons voorschotelt.
Augustus 6, 2019 om 5:35 nm
Ek doen dit darem nie elke dag nie…was net lus om die twee jaagduiwels bietjie op die neus te laat kyk!
Augustus 6, 2019 om 5:00 nm
Wens ek kon hoor wat die ander drywer te sê gehad het oor die tannie 😁😁
Augustus 6, 2019 om 5:26 nm
Ek dink hulle kon nie glo wat hulle sien nie!😂
Augustus 6, 2019 om 6:09 nm
Wesp jy stout! Dit glo ek nie vir een oomblik nie (of eerder ek glo nie die sin wat ek getik het voor die hakies nie)
Augustus 6, 2019 om 6:53 nm
Dus jy glo my storie…die spinstrepe lê nou nog daar op die warm teer by ‘n spesifieke robot!
Augustus 6, 2019 om 7:00 nm
Ek glo dit bepaald!
Augustus 6, 2019 om 6:32 nm
Augustus 6, 2019 om 7:23 nm
My vrou is die een wat die bynaam Shecter het in ons huis.
On Tue, Aug 6, 2019 at 3:40 PM Perdebytjie se nes wrote:
> perdebytjie posted: “Ek het bietjie van ‘n stoute streep in my. Verlede > week oppad iewers heen, jaag ‘n splinternuwe Porche Cayenne by my verby en > laat my voel of besig is om parkering te soek. Ek is dadelik ergerlik en > voel hoe die adrenalien begin pomp. My klein karretjie ” >
Augustus 7, 2019 om 4:30 vm
Augustus 6, 2019 om 8:21 nm
Ja wat, jou tone het behoorlik gekrul van lekkerkry. 😂
Augustus 7, 2019 om 4:29 vm
Ek moet erken dit was lekker.
Augustus 7, 2019 om 5:17 vm
Augustus 6, 2019 om 10:50 nm
Mooi man, Hul doen oral daardie uitdagende manier van ry. Beste van als is dat jy telkens langs hul stop by verkeerslig omdat die lig rooi was.
Augustus 7, 2019 om 4:28 vm
Dis altyd ironies dat mens tog by jou bestemming uitkom, sonder die gejaag of vertoon.
Augustus 7, 2019 om 8:15 vm
Beslis en ook moontlik voor daardie jaagduiwel ook.
Augustus 7, 2019 om 2:25 vm
“… te veel geld en te min klas” 😀
Wys hulle Dina – it’s not the size that counts, its how you use it!!!
In my veel jonger dae het ek ook dit nogal geniet om die windlawaaie met my Mazda 323 bietjie terug te bring aarde toe- ek was nogal soos n Formule 1 drywer op die wegspring! Ook net voet neergesit tot by die spoedgrens en dan vriendelik gewuif soos hulle van agter verbykom…
Augustus 7, 2019 om 4:24 vm
Lyk my dis ‘n algemene gevoel! Ek lag lekker vir jou beskrywing van jou en jou Mazda.🤣🤣
Augustus 7, 2019 om 8:52 vm
Man…daar is niks so lekker as om so weg te ry van ‘n windbol af nie!!! Mooi so tannie! Voeg daarby dat ons “wyser” bestuurders darem ook jare se vernuf het wat hulle nog moet leer!!
Augustus 7, 2019 om 10:24 vm
Dis ‘n heerlike bevrydende gevoel!
Augustus 7, 2019 om 10:22 vm
Dit lyk my daar is ‘n hele paar van ons wat hierdie “trek met ‘n vaart weg” speletjie speel. Ek doen dit ook. My ander gunsteling is om van agter teen ‘n hoogte by die groot, swaar motors verby te ry. Die ander (jonger) bestuurders lyk soms ‘n bietjie verstom oor hierdie verskynsel.
Augustus 7, 2019 om 10:25 vm
Daardie bult-op ene, doen ek ook graag!😄
Augustus 7, 2019 om 10:26 vm
Ek dink ons almal ly aan verskuilde padwoede.
Augustus 7, 2019 om 2:33 nm
Ek ken daai gevoel ook Dina! Hoe lekker lag ek nou vir die storie!
Augustus 7, 2019 om 3:12 nm
Augustus 7, 2019 om 5:07 nm
Ek het ‘n rooi Alfa gery…
Augustus 7, 2019 om 5:55 nm
Augustus 9, 2019 om 4:47 nm
Augustus 7, 2019 om 9:13 nm
Veel show verkopen 😀.
Augustus 8, 2019 om 4:34 vm
My skoonma het altyd gesê:”Elke diertjie het sy plesiertjie”!
Augustus 8, 2019 om 8:23 vm
Augustus 10, 2019 om 12:37 vm
Baie mooi blog. Voor die Amarok, in SA beskikbaar was, het ek ‘n blog oor ‘n rit, met ‘n besete Amarok bestuurder geskryf. Veralda S, werksaam by Nissan, wat ongelukkig, ook nie meer blog nie, het my toe genooi vir ‘n rit in die nuutste Nissan bakkie, as ek weer in SA kom. Nou, het sy, verdwyn.
Augustus 10, 2019 om 5:51 nm
Dis nou jammer sy is weg.Ek is altyd hartseer as bloggers verdwyn. Dankie vir inloer,Danie.Altyd lekker om jou hier te sien.
Augustus 24, 2019 om 9:06 nm
So funny! Thanks for the giggles, Dina, and better luck next time. 🙂
Augustus 25, 2019 om 4:50 vm
Hehe,thanks for reading my silly stories.
September 3, 2019 om 11:14 nm
Ha! Ha! The Spanish translation is hilarious. Not sure it is too close to the original text. 😉
September 4, 2019 om 4:29 vm
I am sure you got the drift of the story!
September 4, 2019 om 10:05 nm
Overall yes. Quite fun.
September 20, 2019 om 10:52 nm
Ek sou nie eers agtergekom het dat dit nie ‘n foto van ‘n Porche is nie.
Vorige bydraeVorige ‘n Middag in my wintertuin
Volgende bydraeVolgende Lank gelede…